वीवीआईपी इलाके में आए दिन फसाद से दहशत
राजेंद्र नगर चौक से लेकर आईजी तिराहे तक हाईकोर्ट जज, मंत्री, कलेक्टर, कमिश्नर, निगम आयुक्त के अलावा अन्य कई वीवीआईपी रहते हैं, पर इस क्षेत्र में पुलिसिंग ध्वस्त है। यहां आए दिन कोई न कोई घटना या दुर्घटना हो रही है। इन पर काबू पाने किसी तरह का प्रयास नहीं किया जा रहा है। इसके चलते यहां रहने वाले नागरिकों में दहशत का माहौल है।
मंगलवार देर रात राजेंद्र नगर चौक में दो पक्षों में जमकर मारपीट हुई। उन्होंने एक-दूसरे को दौड़ा-दौड़ा कर पीटा। तीन चार घायल भी हुए। पुलिस को इसकी जानकारी भी नहीं थी। बाद में पता चला तो पुलिस ने मौके पर स्थिति संभालने के बजाय बिगाड़ने का काम किया।
नवंबर 2015: गर्ल्स डिग्री काॅलेज के हॉस्टल में अंजली खुदकुशी प्रकरण के दौरान हंगामा, चक्काजाम व हंगामा।
जून 2015: राजेंद्र नगर चौक में देर रात शराब के नशे में धुत युवकों ने आॅटो चालक को रोककर पीटा।
मार्च 2015: राजेंद्र नगर चौक में शराब पीकर बाइकर्स ने मचाया हंगामा। पास के घर में फेंका पत्थर।
जनवरी 2015: गर्ल्स हाॅस्टल के सामने कॉलेज की युवती से छेड़खानी, दुपट्टा खींचकर भागे बाइकर्स।
मार्च 2015: रात को रेलवे स्टेशन से घर नेहरू नगर जा रहे बिजली विभाग के कर्मचारी से लूटपाट की कोशिश।
जनवरी 2015: राजेंद्र नगर चौक में सरकंडा के दो गैंग भिड़े, जमकर मारपीट हुई। बाद में पुलिस ने आकर भांजी लाठी।
सितंबर 2014: मार्ग से गुजर रही जरहाभाठा की लेडी टीचर के गले से चेन स्नेचिंग। बाइक सवार युवकों ने दिया वारदात को अंजाम।
जुलाई 2014: कुदुदंड के सूदखोर ने जबड़ापारा के युवक को घेरकर मारपीट की और उसकी बाइक छीन ली।
जून 2014: मंत्री अमर अग्रवाल के बंगले के सामने दो तेज रफ्तार बाइक आपस में भिड़ गई, एक की मौके पर ही मौत।
मई 2014: तेज रफ्तार कार ने आईजी तिराहे पर दो युवकों को कुचला। आरोपी व्यापारी पुत्र को पुलिस ने गिरफ्तार नहीं किया।
प्रमुख घटनाएं, कब-कब क्या हुई
गश्त लगातार जारी है
वीवीआईपी इलाके के पास ही सिविल लाइन थाना है। बावजूद इसके पुलिस दिन-रात गश्त करती है। रात को राजेंद्र नगर चौक में पाइंट ड्यूटी भी लगाई जाती है। समय-समय पर वाहनों की जांच भी की जाती है। मंत्री बंगले के सामने दुर्घटना को देखते हुए ब्रेकर लगाए गए हैं।’’ - प्रशांत कतलम, एएसपी सिटी
awa_Deva hin_Deva hin_Deva bho_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva